open-index/open-wikipedia-markdown huggingface dataset:
Everyday Life

***Everyday Life*** ir britu rokgrupas *[[Coldplay]]* astotais studijas albums. To 2019. gada 22. novembrī izdeva kompānija *[[Parlophone]]* Apvienotajā Karalistē un *[[Atlantic Records]]* ASV. Tas ir dubultalbums, kas izdots kā viens kompaktdisks, ar pirmo pusi nosaukumā **Sunrise** un otru pusi **Sunset**.

Albuma izdošana sakrita ar *Coldplay: Everyday Life — Live in Jordan* ierakstu, kurā katras albuma puses priekšnesumi tika tiešraidē straumēti no Ammānas citadeles Jordānijā, attiecīgi saullēktā un saulrietā. Daudzi albuma producenti pievienojās pievienojās grupas dzīvajam ierakstam, tostarp Riks Simsons, Dens Grīns, Bills Rako, Davide Rossi un Emīlija Lazāra.

## Singli
Dziesmas "Orphans" un "Arabesque" tika izdotas kā galvenie singli 2019. gada 24. oktobrī Annijas Makas šova laikā *[[BBC Radio 1]]*. Nākamajā dienā iznāca mūzikas video dziesmai "Orphans". Tomēr tā pavadošajam skaņdarbam "Arabesque" tāda nav. Pēc tam 2019. gada 3. novembrī tika izdots “Everyday Life” reklāmas singls, kura videoklipa debija notika 2019. gada 9. decembrī, bet turpmākajās nedēļās dziesma parādījās Apvienotās Karalistes un Itālijas mūsdienu hitu radio. Divas dienas pirms albuma izdošanas tika izdots mūzikas video dziesmai “Daddy” un dziesmas “Champion of the World” lirikas videoklips, pēdējais tika izdots kā reklāmas singls Amerikas Savienoto Valstu radiostacijām 2020. gada 25. februārī. 2020. gada 14. februārī tika izlaists mūzikas videoklips dziesmai "Cry Cry Cry", kura līdzrežisore bija Krisa draudzene Dakota Džonsone. Mūzikas videoklips "Trouble in Town" tika izlaists 2020. gada 12. martā.

## Dziesmu saraksts
Grupas *Coldplay* dziesmu autori ir Gajs Berimens, Džonijs Baklends, Vills Čempions un Kriss Mārtins.

## Topu pozīcijas un pārdotās kopijas

Pārdošanas un straumēšanas skaitļi, pamatojoties tikai uz licenzētas produkcijas pārdošanas rezultātiem.

## Izpildītāji
* Gajs Berimens — basģitāra, taustiņinstrumenti
* Vills Čempions — bungas, sintezators, akustiskā ģitāra un fona vokāls
* Džonijs Baklends — ģitāras, taustiņinstrumenti
* Kriss Mārtins — vokāls, akustiskā ģitāra, klavieres, taustiņinstrumenti

### Viesmākslinieki
* Stromae — vokāls
* Made Kuti — alta saksafons (dziesmā nr. 7)
* Babatunde Ankra — trombons (dziesmā nr. 7)
* Femi Kuti — saksafons

## Atsauces

## Ārējās saites
* 
* Everyday Life by Coldplay
* Coldplay - Everyday Life | Releases | Discogs
Bagobo

**Bagobo** (*Bagobo*) ir lumadu tauta Filipīnās, viena no Mindanao salas aborigēnajām etniskajām kopienām; dažkārt tiek pieskaitīta plašākajam manobo etnosam. Bagobo kopskaits ir ap 120 tūkstošiem un tie apdzīvo kalnainu apvidu ap Apo vulkānu Mindanao dienvidu daļā Davao pilsētas administratīvajā teritorijā (51 174 cilvēki, 2,9 % no pilsētas iedzīvotāju kopskaita), kā arī Dienviddavao (39 594; 5,8 %) un Ziemeļkotabato (11 646; 0,9 %) provincēs. Bagobo iedalās vairākās cilšu grupās: atavi, eto, kailavani, langilani, manuvu, matigsalugi, tagaluro, tigdapaja. Bagobo runā divās valodās — gjanganu un tagabavu, kas pieder dažādām austronēziešu saimes apakšgrupām; oficiālā saziņā bieži izmanto sebuāņu, filipīniešu un angļu valodas.

## Atsauces

## Ārējās saites
Uzmjoni

**Uzmjoni** () ir agropilsētiņa Baltkrievijas Vitebskas apgabala Mjoru rajona Uzmjonu ciema padomē. Atrodas Daugavas kreisajā krastā, abpus autoceļam P18, kas šķērso Daugavu pār Uzmjonu tiltu. Attālums līdz rajona centram Mjoriem — 26 km, līdz Vjerhņadzvinskai — 7 km.

Uzmjonos atrodas 1882. gadā celtā Svētā Nikolaja pareizticīgo baznīca.

## Vēsture
Pēc Polijas dalīšanām brīvciems nonāca Krievijas Impērijas satāvā, kur ietilpa Viļņas guberņas Dzisnas apriņķa Leonpoles gminā. 19. gadsimtā Uzmjonos atradās foļvarks.

Pēc Rīgas miera līguma parakstīšanas  Uzmjoni nonāca Polijas sastāvā. Administratīvi ietilpa Viļņas vaivadijas Dzisnas apriņķa Leonpoles gminā.

1921. gadā Uzmjonos atradās 5 sētas, kurās dzīvoja 25 cilvēki. No tiem 24 bija pareizticīgie un 1 katolis, kā arī 24 poļi un 1 baltkrievs. 1931. gadā iedzīvotāju skaits pieauga līdz 48. Ciema katoļi bija piederīgi Leonpoles draudzei, savukārt pareizticīgie piederēja vietējai Uzmjonu draudzei.

No 1923. līdz 1939. gadam Uzmjonos darbojās robežsardzes vads.

Pēc Polijas okupācijas 1939. gada septembrī ciems nonāca padomju okupācijā.  to inkorporēja Baltkrievijas PSR sastāvā. No 1941. gada jūnija līdz 1944. gadam Uzmjoni atradās Trešā reiha okupācijā.

2004. gadā Uzmjonu ciema padomi likvidēja, un Uzmjonus iekļāva Davhinavas ciema padomē. 2010. gadā Davhinavas ciema padomi pārdēvēja par Uzmjonu ciema padomi.

## Demogrāfija

## Atsauces
Magnoliju rinda

**Magnoliju rinda** (*Magnoliales*) ir divdīgļlapju rinda. Pēc APG III sistēmas magnoliju rindā ir klasificētas sešas dzimtas:

* anonu dzimta (*Annonaceae*) — satur vairāk nekā 2000 koku, krūmu un liānu sugu, kas pārsvarā sastopamas tropiskajos apgabalos, ar izņēmumiem mērenajos reģionos;
* magnoliju dzimta (*Magnoliaceae*) — satur aptuveni 225 sugas, tostarp magnolijas;
* muskatriekstu dzimta (*Myristicaceae*) — satur vairākus simtus sugu, tostarp muskatriekstu;
* *Degeneriaceae* — divas koku sugas, kas sastopamas Klusā okeāna salās;
* *Eupomatiaceae* — trīs koku un krūmu sugas, kas sastopamas Jaungvinejā un Austrālijas austrumos;
* *Himantandraceae* — divas koku un krūmu sugas, kas sastopamas Dienvidaustrumāzijā un Austrālijā.

## Atsauces

## Ārējās saites
Valmieras lidlauks

**Valmieras lidlauks** ir nesertificēts lidlauks, kas atrodas Valmiermuižā, Valmieras novadā starp autoceļiem P17 un A3 ar 400 metru garu un 20 metru platu asfaltētu segumu.

## Vēsture
Lidlauku uzbūvēja PSRS laikos un izmantoja lauksaimniecības vajadzībām. 1967. gadā no lidlauka tika veikti arī pasažieru lidojumi uz Rīgu, Daugavpili, Rēzekni, Maskavu, Adleru, Simferopoli un Miņeraļnije Vodi, kā arī citām pilsētām. Pasažieru lidojumus bieži veica ar divpadsmitvietīgajām *[[An-2]]* lidmašīnām, jo pasažieru nebija daudz. Mūsdienās lidlauks nav sertificēts un netiek izmantots aviācijai. Valmieras lidlauku tagad sauc arī par "**pilsētas lidlauku**", un bijušais lidlauka angārs tagad tiek izmantots kā minerālmēslu noliktava.

## Aviokompānijas un galamērķi

## Atsauces
Kalagani

**Kalagani** (*Kaagan*) ir moro tauta Filipīnās, viena no Mindanao salas aborigēnajām etniskajām kopienām; dažkārt tiek pieskaitīta plašākajam mandaju etnosam. Kalaganu kopskaits ir ap 90 tūkstošiem un tie apdzīvo kalnainu apvidu Mindanao dienvidaustrumos Austrumdavao (29 504 cilvēki, 5,1 % no provinces iedzīvotāju skaita), Ziemeļdavao (14 821), Davao de Oro (11 481) provincēs un Davao pilsētas administratīvajā teritorijā (16 799). Kalagani iedalās vairākās cilšu grupās: tagakaolo, kagani un lao. Atšķirībā no radniecīgajiem mandajiem un mansakiem, kalagani 19. gadsimta vidū pieņēma islāmu un ir vistālāk austrumos mītošā moro tauta. Kalagani sadzīvē lieto kalaganu valodu, kurai ir ievērojama tausugu valodas ietekme; oficiālā saziņā bieži izmanto sebuāņu, filipīniešu un angļu valodas.

## Atsauces

## Ārējās saites
Zazie dans le Métro

***Zazie dans le Métro*** ir 1960. gada Francijas un Itālijas kinokomēdija, kuras režisors un producents ir Luijs Mals, kurš scenāriju sarakstīja kopā ar Žanu Polu Rapno. Filmā galvenās lomas atveido Katrina Demonžo un Filips Nuarē. Filma balstīta uz Raimona Keno tāda paša nosaukuma 1959. gada romānu.

Filma stāsta par desmit gadus vecu lauku meiteni, kura, kamēr viņas māte ir prom, dodas izpētīt Parīzi metro streika laikā sava tēvoča ne pārāk lielā uzmanībā, radot pilsētas centrā haosu.

Filmas *Zazie dans le Métro* pirmizrāde notika . Tīmekļa vietnē *[[Rotten Tomatoes]]* filmai ir 78% vērtējums.

## Atsauces

## Ārējās saites
Luijs Mals

**Luijs Marī Mals** (; dzimis , miris ) bija franču kinorežisors, producents un scenārists, kurš strādājis gan Francijā, gan Holivudā. Veidojis dokumentālās filmas, kā arī romantiskās, vēsturiskās un trillera filmas. Viņa filmas bieži bija par provokatīvām un strīdīgām tēmām.

Mala *[[Le Monde du silence]]* (1956), ko viņš režisēja kopā ar Žaku Kusto, saņēma Kannu kinofestivāla Zelta palmas zaru. Par romantisko kriminālfilmu *[[Atlantic City (filma)|Atlantic City]]* (1980) un autobiogrāfisko filmu "Uz redzēšanos, bērni" (*Au revoir les enfants*, 1987) saņēmis Venēcijas kinofestivāla Zelta lauvu. Citas Mala pazīstamākās filmas ir trilleris "Lifts uz karātavām" (*Ascenseur pour l'échafaud*, 1958), romantiskā drāma *[[Les amants]]* (1958), Otrā pasaules kara drāma *[[Lacombe, Lucien]]* (1974), vēsturiskā drāma *[[Pretty Baby]]* (1978) un komēdijdrāma "Manas vakariņas ar Andrē" (*My Dinner with Andre*, 1981).

Par filmām *Atlantic City* un "Uz redzēšanos bērns" saņēmis arī BAFTA kino balvu kategorijā "Labākais režisors". Par filmu "Uz redzēšanos, bērns" saņēmis arī trīs Cēzara balvas. Par filmu *[[Le souffle au cœur]]* (1971) Malu nominēja Amerikas Kinoakadēmijas balvai kategorijā "Labākais oriģinālscenārijs", bet par filmu *Atlantic City* viņu nominēja kategorijā "Labākais režisors".

## Filmogrāfija

### Pilnmetrāžas filmas

## Atsauces

## Ārējās saites
Tagakaulo

**Tagakaulo** (*Tagakaulo*) ir viena no Filipīnu tautām, tiek pieskaitīti lumadiem. Apdzīvo Mindanao salas dienvidus Apo vulkāna apkārtnē. Kopskaits ap 150 tūkstošiem (0,1 % no valsts iedzīvotāju skaita). Lielākā daļa tagakaulo mīt Rietumdavao (86 318 cilvēki; 27,2 % no provinces iedzīvotāju kopskaita) un Sarangani (31 149; 5,6 %) provincēs. Runā tagakaulo valodā; kā *[[lingua franca]]* izmanto sebuāņu un filipīniešu valodas. Etnonīms tulkojumā nozīmē ‘[upju] iztekas iedzīvotāji’. Pēc reliģiskās piederības galvenokārt politeisti; neliela daļa kristieši un musulmaņi.

## Atsauces

## Ārējās saites
Spānijas dedestiņa

**Spānijas dedestiņa ** (*Lathyrus tingitanus*) ir viengadīgs tauriņziežu dzimtas augs. Savvaļā sastopama Pireneju pussalas dienvidu un rietumu daļā, Sardīnijā, Āfrikas ziemeļrietumos un Makaronēzijā (Azoru salas, Kanāriju salas un Madeira). Kā kultūraugs ievesta ASV, Meksikā, Austrālijā un Jaunzēlandē, kur dažreiz pāriet savvaļā. Tiek audzēta lopbarībai. Latvijā to vietām audzē kā dekoratīvu augu, savvaļā atsevišķi eksemplāri reti sastopami nezālienēs.

## Apraksts
Spānijas dedestiņai ir 60—150 cm garš, pie pamata sazarots, kāpelējošs stublājs. Tas ir kails, ar 0,7—3 mm platiem spārniem. Uz šauri spārnaina lapas kāta ir divas ovālas vai lancetiskas lapiņas (ga 3—7 cm, pl 0,5—3 cm). Lapa beidzas ar sazarotu vītni, pielapju nav.

Lapas žāklē izveidojas garš ziedkāts ar 1—3 ziediem. Zieda vainags ir ļoti liels (2—3 cm), spilgti purpursarkans. Ziedēšanas beigās tas kļūst zils vai violets. Nogatavojusies pāksts (ga 4—8 cm) ir melna un spīdīga, ar 6—9 brūnām sēklām. Sugas pamatareālā augs zied maijā un jūnijā, bet Latvijā — jūlijā un augustā.

## Biotopi
Suga sastopama pļavās un ganībās, krūmājos un mežmalās, upju krastos, parādās arī jūras piekrastes veģetācijā. Pireneju pussalā sasniedz augstumu no 250 līdz 850 m virs jūras līmeņa.

## Atsauces
Jakani

**Jakani** (pašnosaukums: *Yakan*, ) ir viena no Filipīnu tautām. Pēc konfesionālās piederības lielākā daļa ir musulmaņi sunnīti, tādēļ tiek pieskaitīti moro tautām. Jakanu kopskaits ir ap 0,28 miljoniem, kas veido 0,3 % no valsts kopējā iedzīvotāju skaita. Apdzīvo Basilanas salu Sulu arhipelāga ziemeļos, kā arī Zamboangas pussalas dienvidus. Jakani ir dominējošā tauta Basilanas provincē (222 601 cilvēks, 52,4 % no iedzīvotāju skaita), kā arī veido nozīmīgu iedzīvotāju daļu Isabelas (22 430; 17,2 %) un Zamboangas pilsētās (30 060; 3,1 %). Runā jakanu valodā; kā *[[lingua franca]]* bieži izmanto čavakano, bet oficiālā saziņā izmanto arī angļu un filipīniešu valodu. Jakanu etnonīms nozīmē ‘cēlušies no dajakiem’ — kulturāli ir tuvi jūras nomadiem samaliem, bet pieņēmuši nometnieku dzīvesveidu.

## Atsauces

## Ārējās saites
Barito valodas

**Barito valodas** ir viena no austronēziešu valodu saimes malajiešu-polinēziešu valodu apakšgrupām. Tajā iekļautas 36 zināmas valodas ar aptuveni 26 miljoniem runātāju. Izplatītas Madagaskarā, Kalimantānā un Sulu arhipelāgā. Lielākā no grupas valodām ir malgašu valoda (ap 25 miljoni runātāju). Valodu grupu pirmoreiz piedāvāja Alfrēds Hadsons 1967. gadā, apvienojot Barito upes baseinā Kalimantānas dienvidos izplatītās valodas ar tām radniecīgajām Madagaskarā un Filipīnās.

## Klasifikācija
Vispārpieņemtā klasifikācijas versija:

*Malajiešu-polinēziešu valodas
**Basapu-Barito valodas
***Basapu valoda
*****Barito valodas**
****Barito-Makahamas valodas (2)
****Dusundejahu valoda
****Dusunmalangu valoda
****Ziemeļaustrumu Barito valodas (2)
****Ziemeļrietumu Barito valodas (3)
****Samalu-badžavu valodas (9)
****Dienvidaustrumu Barito valodas (16)
****Dienvidrietumu Barito valodas (2)

## Atsauces

## Ārējās saites
Samalu-badžavu valodas

**Samalu-badžavu valodas** ir viena no austronēziešu valodu saimes malajiešu-polinēziešu valodu apakšgrupām. Tajā iekļautas 9 valodas ar aptuveni 650 tūkstošiem runātāju. Izplatītas Sulu arhipelāgā un Samaras ziemeļrietumu piekrastē Filipīnās, Kalimantānas piekrastē Malaizijā un Sulavesi salā Indonēzijā.

## Klasifikācija
Vispārpieņemtā klasifikācijas versija:

*Malajiešu-polinēziešu valodas
**Basapu-Barito valodas
***Barito valodas
******Samalu-badžavu valodas**
*****Inabaknonu valoda (26 000)
*****Jakanu valoda (120 000)
*****Sulu-Borneo valodas
******Borneo piekrastes badžavu valodas
*******Indonēzijas badžavu valoda (150 000)
*******Mapunu valoda (58 000)
*******Rietumu krasta badžavu valoda (55 000)
******Sulu samalu valodas
*******Balangingi valoda (20 000)
*******Vidussamalu valoda (106 000)
*******Dienvidsamalu valoda (84 000)
******Panguturanas samalu valoda (35 000)

## Atsauces

## Ārējās saites
Anonas

**Anonas** (*Annona*) ir anonu dzimtas ģints, kurā klasificētas aptuveni 170 koku un krūmu sugas, kas sastopamas Dienvidamerikas un Āfrikas tropos.

Dārzos un komerciāli tiek audzētas septiņas anonu sugas un viens hibrīds to ēdamo augļu dēļ. Vairākas citas sugas arī ir spējīgas ražot ēdamus augļus, taču tās netiek kultivētas. Vairākas sugas tiek izmantotas tautas medicīnā, lai ārstētu dažādas slimības, taču to efektivitāte vēl nav zinātniski pierādīta. Ir konstatēts, ka vairākas anonu sugas satur acetogenīnus.

## Sugas
Anonu ģintī ir klasificētas sugas (nepilnīgs saraksts):

* 
* 
* *Annona acuminata*
* *Annona cascarilloides*
* *Annona cherimola*
* *Annona chrysophylla*
* *Annona crassiflora* 
* *Annona diversifolia*
* *Annona glabra* 
* *Annona jahnii*
* *Annona macrocarpa* 
* *Annona montana* 
* *Annona nutans*
* *Annona pittieri*
* *Annona purpurea* 
* *Annona reticulata* 
* *Annona salzmannii* 
* *Annona senegalensis*

## Galerija

Attēls:Annona glabra 02.jpg|*Annona glabra*
Attēls:Annona nutans.jpg|*Annona nutans*
Attēls:Annona montana.jpg|*Annona montana*
Attēls:Annona muricata fruit Beqa Fiji.jpg|
Attēls:Annona squamosa (Martinique).jpg|


## Atsauces

## Ārējās saites
Uzticams kandidāts

**"Uzticams kandidāts"** () ir 2020. gada ASV politiska kinokomēdija, kuras režisors un scenārija autors ir Džons Stjuarts. Filmā galvenās lomas atveido Stīvs Karels, Kriss Kūpers, Makenzija Deivisa, Tofers Greiss, Nataša Liona un Rouza Bairna.

Filma stāsta par Demokrātiskās partijas stratēģi, kurš palīdz kandidātam uzvarēt vietējās vēlēšanās nelielā konservatīvā pilsētā Viskonsinā.

Filmas "Uzticams kandidāts" pirmizrāde notika  un to izplatīja *[[Focus Features]]* un *[[Universal Pictures]]*. Filma saņēma atšķirīgus kritiķu vērtējumus un tīmekļa vietnē *[[Rotten Tomatoes]]* tai ir 40% vērtējums.

## Atsauces

## Ārējās saites
Reality (2012. gada filma)

***Reality*** ir 2012. gada Itālijas un Francijas drāmas filma, kuras režisors ir Mateo Garrone. Filmā galvenās lomas atveido Anjello Arena, Loredana Simioli un Klaudija Džerīni.

Filma stāsta par zivju pārdevēju no Neapoles, kura apsēstība ar realitātes šovu un vēlmi piedalīties tajā noved viņu līdz paranojai.

Filmas *Reality* pirmizrāde notika  Kannu kinofestivālā, kur tā saņēma *[[Grand Prix (Kannu kinofestivāls)|Grand Prix]]* balvu. Tīmekļa vietnē *[[Rotten Tomatoes]]* filmai ir 80% vērtējums.

## Atsauces

## Ārējās saites
Minhene – kara priekšvakars

**"Minhene — kara priekšvakars"** () ir 2021. gada Apvienotās Karalistes un Vācijas vēsturiskā spiegu trillera filma, kuras režisors ir Kristians Švohovs. Filmā galvenās lomas atveido Džordžs Makkejs, Janniss Nīvēners, Džeremijs Aironss, Sandra Hillere, Līva Līsa Frīsa, Augusts Dīls, Džesika Brauna Findleja un Ulrihs Matess. Filma balstīta uz Roberta Herisa 2017. gada romānu *Munich*.

Filma stāsta par britu diplomātu, kurš kopā ar premjerministru Nevilu Čemberlenu 1938. gadā dodas uz Minhenes konferenci.

Filmas "Minhene — kara priekšvakars" pirmizrāde notika . Kopš  filma pieejama straumēšanas platformā *[[Netflix]]*. Filma saņēma pozitīvas kritiķu atsauksmes un tīmekļa vietnē *[[Rotten Tomatoes]]* tai ir 86% vērtējums.

## Atsauces

## Ārējās saites
Taišo

**Taišo** () bija 123. Japānas imperators, kas valdīja no 1912. līdz 1926. gadam. Japānas vēstures periodu imperatora Taišo valdīšanas laikā dēvē par Taišo periodu. Viņš bija pirmais imperators, kas ieviesa monogāmiju imperatora galmā.

Imperatora Taišo valdīšanas laikmets iezīmējās ar zināmu Japānas Impērijas politiskās sistēmas demokratizāciju un liberalizāciju laikposmā pirms ultranacionālistiskā militārisma laikmeta, kura sākumu iezīmēja totalitāras militārās diktatūras nodibināšana Japānā.

## Ārējās saites
Jakanu valoda

**Jakanu valoda** ir austronēziešu valodu saimes valoda, kurā runā jakani Filipīnās. Izplatīta Sulu arhipelāga ziemeļos Basilanas salā, kur tā ir dominējošā valoda, kā arī Zamboangas pussalas dienvidos, kur tā ir minoritātes valoda. Tiek pieskaitīta Barito valodu grupas Samalu-badžavu apakšgrupai. Jakanu valodu kā dzimto valodu lieto ap 120 000 cilvēku. Rakstība latīņu alfabētā; vēsturiski izmantots arābu rakstībā balstītais džavi raksts. Valodai ir reģionālas valodas statuss; to izmanto mācību procesā sākumskolā.

## Atsauces

## Ārējās saites
Genofonds

**Genofonds** ir populāciju ģenētikas jēdziens, kas apraksta visu noteiktas populācijas vai sugas gēnu variāciju (alēļu) kopumu.

## Skatīt arī

* Bioloģiskā daudzveidība

## Ārējās saites
Līksnas lidlauks

**Līksnas lidlauks** ir pamests un nesertificēts lidlauks, kas atrodas Līksnas pagastā, Augšdaugavas novadā starp Daugavu un autoceļu A6. Lidlauks tika izmantots kā militārais lidlauks ar 400 metru garu un 20 metru platu asfaltētu segumu.

## Vēsture
Pēc Latvijas okupācijas, 1941. gada 20. maijā padomju *5 IAP* (5. lidlauka inženieru celtniecības bataljons) tikko sāka darbu, lai izveidotu šo operatīvo lidlauku, un 1941. gada jūnija padomju operatīvais lidlauks bija pabeigts. 1944. gada 2. jūlijā Līksnas lidlauks bija viens no 3 aktīvajiem un funkcionējošajiem lidlaukiem Daugavpils apkārtnē.

1941. gadā Līksnas un Daugavpils lidlaukā tika stacionēts padomju 49. iznīcinātāju aviācijas pulks (*49-й истребительный авиационный полк*) ar 67 lidmašīnām I-16, I-153 un I-15. Pēc kara, lidlauks tika izmantots lauksaimniecības vajadzībām.

Šobrīd lidlauks praktiski nav izmantojams. Piemērots tikai lietošanai ārkārtas situācijās.

### Operatīvās vienības
*1941. gada 22. jūnijs: Padomju Savienības *49 IAP (25 a/c)* šeit bāzējās. No otras puses, *[[Luftwaffe (Vērmahts)|Luftwaffe]]* aerofotogrāfijās redzams, ka šeit atradās 32 padomju iznīcinātāji.

## Negadījumi un incidenti
*1941. gada 26. jūnijā lidlaukam uzbruka 11 ''Luftwaffe'' bumbvedēji — starp tiem tika reģistrēti trāpījumi novietotajām lidmašīnām un kazarmām. Tajā dienā, vēl tika aizdedzinātas 7 lidmašīnas.
*1941. gada 22. jūnijā padomju 49. iznīcinātāju aviācijas pulka (*I-16*, *I-153* vai *I-15*) lidmašīna avarēja pirmajā kara dienā Daugavpils vai Līksnas lidlaukos (49. iznīcinātāju aviācijas pulks bija stacionēts abos lidlaukos). 1 gāja bojā.

## Atsauces
Tjumeņas haniste

thumb|Tjumeņas haniste
**Tjumeņas haniste** (pirms 1428. gada — Tjumeņas uluss, Tjumeņas vilejets) bija tjurku valsts Sibīrijā.

1563. gadā tā kļuva par Sibīrijas hanistes sastāvdaļu.
Džordžs Makkejs

**Džordžs Endrū Dž. Makkejs** (; dzimis ) ir angļu aktieris.

Savu karjeru sācis ar nelielu lomu filmā "Pīters Pens" (2003). Atveidojis galvenās lomas kara drāmā *[[Private Peaceful]]* (2012), romantiskajā filmā *[[How I Live Now]]* (2013) un šausmu filmā "Meroubounas noslēpums" (2017). 2013. gadā Makkeju nominēja BAFTA kino balvai kategorijā "Uzlecošā zvaigzne". Guvis starptautisku atpazīstamību ar lomu Sema Mendesa kara drāmā "1917" (2019). Piedalījies arī filmās *[[Pride]]* (2014), "Kapteinis Fantastika" (2016), "Ofelija" (*Ophelia*, 2018), " Patiess stāsts par Neda Kellija bandu" (*True History of the Kelly Gang*, 2019), "Minhene – kara priekšvakars" (2021), *[[Femme]]* (2023), "Zvērs biezoknī" (*La Bête*, 2023) un "Gals" (*The End*, 2024).

## Ārējās saites
Apvienotās Karalistes ekonomika

[thumb|''[Canary Wharf*]]
*'Apvienotā Karaliste''' ir augsti attīstīta postindustriāla valsts. Apvienotās Karalistes ekonomika ir 9. lielākā ekonomika pasaulē pēc IKP, rēķinot pēc pirktspējas paritātes (2018. gadā).

Lielbritānijas ekonomikas vadošā nozare ir pakalpojumu nozare (3/4 no IKP). Tās vadošo lomu ieņem finanšu komponents (27,7 % no IKP), kas nosaka valsts specializāciju starptautisko ekonomisko attiecību sistēmā. Lielbritānija eksportē 10 % pasaules pakalpojumu — banku, apdrošināšanas, brokeru, konsultāciju un datorprogrammēšanas pakalpojumus.

Otra svarīgākā Lielbritānijas ekonomikas nozare — rūpniecība (18,6 % no IKP), tā ir pārstāvēta divos apakšsektoros: kalnrūpniecībā (2,2 % no IKP) un apstrādes rūpniecībā (14,7 % no IKP). Mašīnas un transports, rūpniecības preces un ķīmiskās vielas ir galvenie Apvienotās Karalistes eksporta veidi.

Lauksaimniecība, kas nodrošina aptuveni 2/3 iekšzemes pārtikas vajadzību, veido tikai 1 % no IKP, bet būvniecība — 6,1 %.

Kopš pagājušā gadsimta 70. gadiem Ziemeļjūras naftas ieguve ir ne tikai samazinājusi naftas produktu importu, bet arī radījusi ievērojamus tirdzniecības ieguvumus.

Valsts importē 6 reizes vairāk rūpniecības preču nekā izejvielu. Tās nozīmīgākais eksportētājs ir Amerikas Savienotās Valstis. 7 no 10 lielākajām preču piegādātājām Apvienotajai Karalistei ir ES valstis.

## Ārējās saites
Tausūgi

**Tausūgi** (pašnosaukums: *Tau Sūg*, ) ir viena no austronēziešu tautām Filipīnās un Malaizijā. Pēc konfesionālās piederības lielākā daļa tausūgu ir musulmaņi sunnīti, un Filipīnās tiek pieskaitīti moro tautām. Tausūgu kopskaits ir ap 2,3 miljoniem, no kuriem Filipīnās dzīvo 1,8 miljoni (galvenokārt Sulu arhipelāga salās), bet 0,5 miljoni Malaizijā Kalimantānas ziemeļu piekrastē. Runā tausūgu valodā, bet oficiālā saziņā izmanto angļu un filipīniešu valodas Filipīnās un malajiešu valodu Malaizijā. Tausūgu etnonīms *tau sūg* nozīmē ‘[jūras] straumju cilvēki’, pie kam *Sūg* ir arī Sulu arhipelāga vietējais nosaukums.

Tiek uzskatīts, ka tausūgi ieceļojuši Sulu arhipelāgā 11.—13. gadsimtā no Mindanao ziemeļaustrumiem, kas izskaidro tausūgu valodas radniecību ar visaju valodām. 14. gadsimtā tausūgi pieņēma islāmu un nodibināja Sulu sultanātu, kas pastāvēja līdz 19. gadsimta beigām un pārvaldīja arī Kalimantānas ziemeļdaļu.

## Atsauces

## Ārējās saites
Roberts Jurķis

**Roberts Jurķis** (dzimis 1959. gada 13. novembrī, Priekulē) ir latviešu jurists, politiķis un uzņēmējs. Pārstāvējis politisko partiju "Jaunais laiks" vēlāk "Vienotība". Bijis 8. Saeimas deputāts un Ķekavas novada domes priekšsēdētājs.

1979. gadā absolvējis Saldus lauksaimniecības tehnikumu, iegūstot celtnieka profesiju. 1985. gadā Rīgas vidējā speciālajā milicijas skolā ieguvis jurista kvalifikāciju, bet augstāko izglītību ieguvis vēlāk, 2003. gadā absolvējot Baltijas Krivu institūtu kā jurists. 2006. gadā šajā pašā augstskolā ieguvis arī maģistra grādu civiltiesībās.

Pirms kļuvis par uzņēmēju, bijis Valsts Zemes dienesta Ģeodēzijas pārvaldes direktora vietnieks. Dzīvoo Ķekavas novada Baložos.

## Poloitiskā darbība
2002. gadā R. Jurķis nesekmīgi kandidēja 8. Saeimas vēlēšanās no partijas "Jaunais laiks" saraksta. 2003. gadā viņš kļuva par 8. Saeimas deputātu, stājoties Ingrīdas Circenes vietā, kura ieņēma ministres amatu, un bija Saeimas deputāts līdz 2004. gadam.

2005. gada pašvaldību vēlēšanās R. Jurķis tika ievēlēts Baložu pilsētas domē no "Jaunā laika" saraksta, bet drīz atgriezās Saeimā, kļūstot par 8. Saeimas deputātu partijas biedra Edgara Jaunupa vietā. 2006. gadā viņš nesekmīgi kandidēja 9. Saeimas vēlēšanās.

2009. gada pašvaldību vēlēšanās R. Jurķi ievēlēja Ķekavas novada domē un deputāti viņu ievēlēja arī par novada domes priekšsēdētāju, amatā atradās līdz 2013. gadam. Tika ievēlēts pašvadībā arī 2013. gada pašvaldību vēlēšanās no partijas "Vienotība" saraksta.

2014. gadā R. Jurķis nesekmīgi kandidē 12. Saeimas vēlēšanās. Tāpat nesaņēma ievēlēšanai pietiekošu balsu skaitu 2017. gada pašvaldību vēlēšanās un atkārtotās vēlēšanās, kad kandidēja uz vietu Ķekavas novada domē no partiju "Vienotība", "Izaugsme" un "Latvijas attīstībai" kopējā saraksta. Netika ievēlēts Ķekavas novada domē arī 2025. gada pašvaldību vēlēšanās, kandidējot no apvienības "Jaunā Vienotība" saraksta.
Tausūgu valoda

**Tausūgu valoda** (*Bahasa Sūg*, ) ir austronēziešu valodu saimes valoda, kurā runā tausūgi Filipīnu dienvidos Sulu arhipelāga salās, kā arī Malaizijas ziemeļaustrumos Kalimantānas piekrastē. Tausūgu valoda radniecīga surigaviešu un butuanonu valodām Mindanao ziemeļaustrumos. Rakstība latīņu alfabētā, bet vēsturiski izmantots arābu raksta džavi variants un bajbajins. Filipīnās tausūgu valodai ir reģionālas valodas statuss; to izmanto mācību procesā sākumskolā. 

## Atsauces

## Ārējās saites
Tjurku kaganāts

thumb|Tjurku kaganāta karte
**Tjurku kaganāts** bija viduslaiku valsts Āzijā, kas izveidojās, apvienojoties senajiem tjurkiem. Viena no lielākajām valstīm pasaules vēsturē. Lielākās ekspansijas laikā (6. gadsimta beigās) Tjurku kaganāts kontrolēja Mandžūrijas, Mongolijas, Altaja, Austrumturkestānas, Rietumturkestānas (Vidusāzijas), kā arī Krimas un Ziemeļkaukāza teritorijas. 542. gadā Ķīnas avotos pirmo reizi parādās etnonīms "tjurki".

Pēc Tobo-hana nāves 581. gadā sākās Tjurku kaganāta vājināšanās, kuras galvenās izpausmes bija savstarpējo karu pastiprināšanās, sociālo pretrunu saasināšanās, Ķīnas uzbrukumi kaganāta robežām, kari ar kaimiņvalstīm. 603. gadā Tjurku kaganāts sadalījās Rietumtjurku un Austrumtjurku kaganātos.

## Ārējās saites
Skrundas zivju dīķi

**Skrundas zivju dīķi** ir 2004. gadā izveidots dabas liegums Kuldīgas novada Skrundas pagastā uz rietumiem no Skrundas. Starptautiskā putniem nozīmīgā vieta.

Tā ir nozīmīga ūdensputnu barošanās un atpūtas vieta pavasara un rudens migrāciju laikā, īpaši ziemeļu gulbjiem un bridējputniem. Nozīmīga vieta jūras ērgļiem — tie ligzdo pie dīķiem un regulāri tajos barojas.

## Ārējās saites

* Skrundas zivju dīķi, Dabas aizsardzības pārvalde
* Skrundas zivju dīķi, BirdLife International
Rietumbosnijas Republika

**Rietumbosnijas Republika** (), arī **Rietumbosnijas autonomais apgabals** (*Autonomna Pokrajina Zapadna Bosna*) bija *[[de facto]]* valsts, kas pastāvēja pēc Dienvidslāvijas sabrukuma Bosnijas un Hercegovinas Republikas rietumu daļā, ar galvaspilsētu Velika Kladušā.

Autonomija tika iznīcināta 1995. gada augustā Horvātijas armijas un Bosnijas un Hercegovinas armijas 5. korpusa kopīgas militārās operācijas rezultātā.

## Ārējās saites
Nasavas hercogiste

thumb|Nasavas hercogiste
**Nasava** () bija grāfiste, vēlāk hercogiste Reinas Konfederācijā (1806—1813), kas patstāvīgi pastāvēja līdz 1866. gadam. No 1255. gada tā tika sadalīta dažādās citās zemēs. Viena no tām bija Nasavas-Dillenburgas hercogiste, no kuras cēlusies Orānas-Nasavas dinastija.

1866. gadā hercogiste tika pievienota Prūsijai un kļuva par daļu no Hesenes-Nasavas provinces.

1865. hercogistē dzīvoja 465 636 iedzīvotāji.

## Ārējās saites
Braunšveigas hercogiste

**Braunšveigas hercogiste** () bija hercogiste, kas tika izveidota pēc Vīnes kongresa 1814. gadā uz Braunšveigas-Līneburgas un Braunšveigas-Volfenbitelas hercogistes bāzes. Galvaspilsēta bija Braunšveiga.

Pēc pēdējā hercoga nāves 1884. gadā Braunšveigas hercogiste faktiski kļuva par Prūsijas provinci, un par reģentu kļuva kāds no Prūsijas valdošā Hohenzollernu nama locekļiem. No 1913. līdz 18. gadam hercogisti vadīja Ernsts Augusts.
[thumb|[Braunšveigas pils hercogu rezidence 2007. gadā]]

## Ārējās saites

* Herzogtum Braunschweig.  deutsche-schutzgebiete.de 
* Herzogtum Braunschweig (Kreise und Gemeinden) 1910.  gemeindeverzeichnis.de 
* Neue Landschaftsordnung für das Herzogtum Braunschweig von 1832 (Stand 1922). verfassungen.de 
* private Webseite zum Herzogtum  
* Literatur über das Herzogtum Braunschweig in der Niedersächsischen Bibliographie
Absolut Vodka

thumb|''Absolut Vodka'' zīmols
***Absolut Vodka*** ir Zviedrijas degvīna zīmols. To ražo uzņēmums *Vin & Sprit*.

Zviedrijas valdība, kurai piederēja *Vin & Sprit*, 2008. gada martā izsolē pārdeva 100 % uzņēmuma akciju Francijas uzņēmumam *[[Pernod Ricard]]*.

Pašlaik *Absolut* ir trešais lielākais alkoholisko dzērienu zīmols pasaulē aiz *[[Bacardi]]* un *[[Smirnoff]]*, kas tiek pārdots 126 valstīs. Lielākais eksporta tirgus ir ASV, kur 2003. gadā tika pārdoti aptuveni 73 miljoni litru degvīna. 2011. gadā tika saražoti 99 miljoni litru *Absolut Vodka* degvīna.

## Atsauces

## Ārējās saites
Brīkinas katedrāle

{
  "type": "ExternalData",
  "service": "geoshape",
  "ids": "Q2307632"
}

**Brīkinas katedrāle** () ir Skotijas Baznīcas draudzes baznīca, kas atrodas Skotijas austrumos, Engusā, Brīkinas pilsētā. Tā kā Skotijas Baznīca pieturas pie kalvinisma prezbiteriānisma novirziena, katedrāles nosaukums dievnamam ir tikai tradīcija.

Pati baznīca sākta celt 13. gadsimtā, tomēr tam blakus esošais apaāis tornis celts ap 1000. gadu. Baznīca pārbūvēta 19. gadsimta sākumā un restaurēta 20. gadsimta sākumā. 2021. gada novembrī Brīkinas katedrāle beidza pastāvēt kā baznīca.


Brechin_Cathedral_-_geograph.org.uk_-_828296.jpg
Brechin Round Tower - geograph.org.uk - 347959.jpg


## Ārējās saites
*
Dzīves ceturtdaļas krīze

**Dzīves ceturtdaļas krīze** ir periods, parasti no 20—24 gadu vecuma līdz 35—37 gadu vecumam, kad cilvēks sāk šaubīties par savu dzīvi, ko izraisa stress, ko rada kļūšana par pieaugušo.

Tipiski krīzes simptomi ir "zaudējuma, baiļu, vientulības vai apjukuma sajūta", pirms izvēlēties, kādu soli spert, lai pārietu pieaugušo dzīvē.

## Ārējās saites
Hvarši

**Hvarši** (*акьильза, атлилько*) ir tauta Dagestānā, Krievijā, reizēm tiek uzskatīta par avāru etnisko grupu. Viena no Rietumdagestānas pamattautām. Runā hvaršu, kā arī avāru un krievu valodās.  

Skaits — 8500 cilvēku, tomēr Krievijā no tiem dzīvo tikai 827 cilvēki. Ticīgie ir musulmaņi sunnīti. 

## Atsauces

## Ārējās saites
Okazionisms

**Okazionisms** ir filozofiska doktrīna par cēloņsakarību, kas saka, ka radītās substances nevar būt efektīvi notikumu cēloņi. Tā vietā tiek uzskatīts, ka visus notikumus izraisījis tieši Dievs. Saistīts jēdziens, ko sauc par "gadījuma cēloņsakarību", arī noliedz efektīvas cēloņsakarības saikni starp ikdienišķiem notikumiem, taču var atšķirties attiecībā uz patiesā cēloņa identitāti, kas tos aizstāj.

Doktrīna nosaka, ka efektīvas cēloņsakarības ilūzija starp ikdienišķiem notikumiem rodas no tā, ka Dievs ir izraisījis vienu notikumu pēc otra. Tomēr starp abiem nav vajadzīgās saiknes: nav tā, ka pirmais notikums *liek* Dievam izraisīt otro notikumu: drīzāk Dievs vispirms izraisa vienu un pēc tam izraisa otru.

## Atsauces
Loģiskais pozitīvisms

**Loģiskais pozitīvisms**, vēlāk saukts par **loģisko empīrismu**, un abi kopā ir zināmi arī kā **neopozitīvisms**, ir kustība, kuras galvenā tēze ir pārbaudes princips (pazīstams arī kā nozīmes pārbaudāmības kritērijs). Šī zināšanu teorija apgalvo, ka tikai tie apgalvojumi, kas pārbaudāmi ar tiešu novērojumu vai loģisku pierādījumu palīdzību, ir nozīmīgi patiesības vērtības, informācijas vai faktiskā satura nodošanas ziņā. Sākot ar 20. gadu beigām, filozofu, zinātnieku un matemātiķu grupas izveidoja Berlīnes loku un Vīnes loku, kas šajās abās pilsētās izvirzīja loģiskā pozitīvisma idejas.

Kustība, kas plauka vairākos Eiropas centros 20. gadsimta 30. gados, centās novērst neskaidrības, kas sakņojas neskaidrā valodā un nepārbaudāmos apgalvojumos, pārvēršot filozofiju par "zinātnisko filozofiju", kurai, pēc loģisko pozitīvistu domām, vajadzētu būt kopīgiem empīrisko zinātņu bāzēm un struktūrām. labākie piemēri, piemēram, Alberta Einšteina vispārējā relativitātes teorija. Neskatoties uz ambīcijām pārskatīt filozofiju, pētot un atdarinot pastāvošo empīriskās zinātnes gaitu, loģiskais pozitīvisms tika kļūdaini stereotipizēts kā kustība, kas regulē zinātnisko procesu un nosaka tam stingrus standartus.
Nogaju valoda

**Nogaju valoda** (*ногай тили, ногайша*) ir tjurku valoda, ko galvenokārt lieto Dagestānā, Stavropoles novadā, Karačaja-Čerkesijā, Astrahaņas apgabalā un Čečenijā dzīvojošie nogaji. Krievijā pavisam nogaju valodā prot ap 86 000 cilvēku (2021).

Tā ir viena no Dagestānas un Karačajas-Čerkesijas oficiālajām valodām.

## Rakstība
Līdz 1928. gadam nogaju valodai izmantoja arābu alfabēts, vēlāk latīņu rakstu, bet kopš 1938. gada — kirilicu. Mūsdienu alfabēts tika apstiprināts 1960. gadā.

## Ārējās saites
Magnoliju dzimta

**Magnoliju dzimta** (*Magnoliaceae*) ir dzimta magnoliju rindā. Tajā ir divas ģintis: magnolijas (*Magnolia*) un *[[Liriodendron]].*

Atšķirībā no vairuma segsēkļu, kuru ziedu daļas ir izvietotas gredzenos, magnoliju dzimtas augiem putekšņlapas, lapas un auglenīcas ir novietotas spirālē uz koniskas ziedgultnes. Šāds izkārtojums ir sastopams dažos fosilajos augos, un tiek uzskatīts, ka tā ir agrīna iezīme segsēkļu morfoloģijā. Magnoliju dzimtas ziediem ir daļas, kuras nav skaidri klasificējamas kā kauslapas vai vainaglapas, savukārt segsēkļiem, kas attīstījušies vēlāk, šīs divas daļas ir viegli nodalāmas.

## Klasifikācija
Dzimtā ir aptuveni 219 sugas, un tās izplatās subtropu Ziemeļamerikas austrumos, Meksikā un Centrālamerikā, Rietumindijā, tropiskajā Dienvidamerikā, Indijas dienvidos un austrumos, Šrilankā, Indoķīnā, Malēzijā, Ķīnā, Japānā un Korejā.

Magnoliju dzimtā klasificēto ģinšu skaits ir apstrīdēts. Daži autori dzimtā nodala līdz 17 ģintīm, tostarp *Alcimandra*, *Lirianthe*, *Manglietia*, *Michelia*, *Pachylarnax*, *Parakmeria*, *Talauma* un *Yulania*. Tomēr daudzi jaunākie pētījumi ir izvēlējušies visas Magnoliju apakšdzimtas (*Magnolioideae*) ģintis apvienot Magnolia ģintī. Tādējādi mūsdienās tiek uzskatīts, ka magnoliju dzimta ietver tikai divas ģintis — Magnolijas (*Magnolia*) un *Liriodendron*.

## Galerija

Attēls:天目玉蘭 Magnolia amoena -南京中山植物園 Nanjing Botanic Garden, China- (33470154876).jpg|*Magnolia amoena*
Attēls:Magnolia. Campbellii. (9244823715).jpg|*Magnolia campbellii*
Attēls:Magnolia figo-Cempaka Mulia.jpg|*Magnolia figo*
Attēls:Magnolia liliifera flower 2012.jpg|*Magnolia liliifera*
Attēls:Magnolia sieboldii subsp. sieboldii. 20220910 230610.jpg|*Magnolia sieboldii*
Attēls:Magnolia stellata kz04.jpg|*Magnolia stellata*


## Atsauces

## Ārējās saites
Uzmjonu ciema padome

**Uzmjonu ciema padome** ir viena no Baltkrievijas Vitebskas apgabala Mjoru rajona administratīvā iedalījuma vienībām, kas robežojas ar sava rajona Mjoru, Pavjaces un Turkovas ciema padomi un Vjerhņadzvinskas rajona Bihosavas, Kahanaviču, Sarjas, Šajtaravas ciema padomi un Vjerhņadzvinskas pilsētu. Ciema padomes administratīvais centrs ir Uzmjonu agropilsētiņa.

## Vēsture
 izveidoja Mjoru rajona Leonpoles ciema padomi.  Leonpoles ciema padomes Ļipavas un Jasevas ciemu pievienoja Uzmjonu ciema padomei.  Leonpoles ciema padomi pārdēvēja par Davhinavas ciema padomi un tās administratīvo centru pārcēla no Leonpoles uz Davhinavu.

 Barsuku ciema padomi pārdēvēja par Uzmjonu ciema padomi un tās administratīvo centru pārcēla no Barsukiem uz Uzmjoniem.  21 Uzmjonu ciema padomes apdzīvoto vietu pievienoja Turkovas ciema padomei, un  vēl 20 Uzmjonu ciema padomes apdzīvotās vietas pievienoja Turkovas ciema padomei.  Uzmjonu ciema padomē atradās 19 apdzīvotas vietas.

 Uzmjonu ciema padomi likvidēja un tās teritoriju pievienoja Davhinavas ciema padomei.  Davhinavas ciema padomi pārdēvēja par Uzmjonu ciema padomi un tās administratīvo centru pārcēla no Davhinavas uz Uzmjoniem.

## Apdzīvotās vietas

## Attēlu galerija

Barsuki village, Uzmionsky.jpg|Barsuki
Daŭhinava village signpost 1.jpg|Davhinava
Orthodox church of the Holy Trinity in Liavonpaĺ - panoramio.jpg|Leonpole
Общий вид церкви - panoramio (2).jpg|Uzmjoni
Krievu—persiešu karš (1804—1813)

**Krievu—persiešu karš (1804—1813)** bija bruņots konflikts starp Krievijas Impēriju un Irānas Augstāko valsti, ko izraisīja Pāvila I 1801. gada 18. janvārī Krievijai pievienotā Kartli-Kahētija, kā arī Mingrelija un Imeretija 1803. gadā.

Svarīgākā Krievijas problēma bija tā, ka tā nevarēja izmantot ievērojamus spēkus pret Persiju, jo deviņus gadus ilgā kara laikā Krievija karoja arī ar Franciju (1805, 1806—1807, 1812), Osmaņu impēriju (1806—1812), Zviedriju (1808—1809), kā arī bija kara stāvoklī ar Britu impēriju (1807—1812).

Karš beidzās ar izšķirošu Krievijas uzvaru. 1813. gada 12. (24.) oktobrī tika parakstīts Gulistānas miers (Kalnu Karabahā), kas bija viens no pazemojošākajiem līgumiem, kādu jebkad noslēgusi Persija. Persija atzina Dagestānas (Derbentas hanistes), Kartli, Kahetijas, Mingrelijas, Imeretijas, Gurijas, Abhāzijas, puses Austrumarmēnijas un lielākās mūsdienu Azerbaidžānas daļas nodošanu Krievijas Impērijai.

## Ārējās saites
Nastasja Kinska

**Nastasja Aglaia Kinska** (; dzimusi ) ir vācu aktrise un bijusī modele, piedalījusies vairāk nekā 60 Eiropas un ASV filmās.

Kļuvusi pazīstama ar galveno lomu itāļu filmā *[[Così come sei]]* (1978), kur spēlēja kopā ar Marčello Mastrojanni. Par lomu Romana Polaņska filmā "Tesa" (*Tess*, 1979) saņēmusi Zelta globusa balvu kategorijā "Gada labākā debija — aktrise". Atveidojusi lomas arī tādās filmās kā "Aplamā kustība" (*Falsche Bewegung*, 1975), *[[To the Devil a Daughter]]* (1976), *[[One from the Heart]]* (1981), *[[Cat People (1982. gada filma)|Cat People]]* (1982), "Parīze, Teksasa" (1984), *[[The Hotel New Hampshire]]* (1984), *[[Revolution]]* (1985), "Tik tālu, tik tuvu" (*In weiter Ferne, so nah!*, 1993), "Tēva diena" (*Fathers' Day*, 1997), "Vienas nakts romāns" (*One Night Stand*, 1997), "Tavi draugi un kaimiņi" (*Your Friends & Neighbors*, 1998) un "Amerikāņu rapsodija" (2001).

Nastasja Kinska ir aktiera Klausa Kinska meita.

## Ārējās saites
Jānis Rutmanis

**Jānis Rutmanis** (; 1891—1938) bija latviešu izcelsmes padomju kara jurists.

Piedzima 1891. gadā mājrūpnieka ģimenē. KSDSP biedrs kopš 1911. gada. Pilsoņu kara laikā bija Dienvidu frontes Revolucionārā tribunāla (RT) loceklis un Dienvidrietumu frontes RT priekšsēdētājs. No 1921. gada janvāra — Kijivas kara apgabala RT pr-js, no februāra — Republikas Revolucionārās kara padomes tribunāla loceklis, no jūnija — KSFPR Augstākā RT Kara kolēģijas pr-ja vietnieks. 1922. gada javārī atvaļināts uz ilgstošu laiku. No 1922. līdz 1934. gadam strādāja dažādās saimnieciskās amatvietās, mācījās Vissavienības Ārējās tirdzniecības akadēmijā. Kopš 1934. gada septembra bija PSRS Augstākās tiesas Kara kolēģijas (AT KK) loceklis.

1937. gada 10. decembrī arestēts. Apsūdzēts dalībā kontrrevolucionārā teroristiskā organizācijā, 1938. gada 28. augustā PSRS AT KK piesprieda J. Rutmanim nāvessodu, kurš izpildīts tajā pašā dienā. Reabilitēts 1955. gadā ar PSRS AT KK lēmumu.
Taurupe (Mežāres pagasts)

**Taurupe** ir ciems Jēkabpils novada Mežāres pagastā. Attālums no novada centra Jēkabpils — 29,6 km, no pagasta centra Mežāres — 4,4 km, no Rīgas — 161 km. 

## Atsauces
Metjū Dominiks

**Metjū Stjuarts Dominiks** (*Matthew Stuart Dominick *; dzimis ) ir ASV astronauts, Jūras kara flotes lidotājs.

## Bērnība un izglītība
Metjū Dominiks piedzima  Kolorādo štata Vītridžā Donalda un Rondas Dominiku ģimenē. 
2005. gadā viņš ieguva bakalaura grādu elektrotehnikā Sandjego Universitātē. Studiju laikā viņš pabeidza rezerves virsnieku apmācības programmu.

## Militārā karjera
2005. gadā Dominiku ieskaitīja ASV Jūras kara flotē. Viņš apmeklēja primāro lidojumu apmācību Jūras kara flotes gaisa stacijā Pensakolā, un 2007. gadā tika iecelts par Jūras kara flotes aviatoru. Viņš pabeidza *[[Boeing F/A-18E/F Super Horne|F/A-18 Super Hornet]]* mācības *VFA-10* eskadriļā Jūras gaisa stacijā Oušenā. Pēc tam viņu norīkoja uz *VFA-143* iznīcinātāju eskadriļu, kur Dominiks piedalījās divās misijās, atbalstot operāciju *Enduring Freedom*.
Pēc tam viņš mācījās ASV Jūras spēku izmēģinājumu pilotu skolas (*USNTPS*) un Jūras spēku pēcdiploma skolas sadarbības programmā, kas ļāva viņam iegūt maģistra grādu sistēmu inženierijā Jūras spēku pēcdiploma skolā un apmeklēt ASV Jūras spēku izmēģinājumu pilotu skolu.

2013. gadā Dominiu norīkoja par izmēģinātājpilotu *VX-23* izmēģinājumu eskadriļā Jūras gaisa stacijā *Patuxent River* Merilendā. Tur viņš dienēja kā izstrādes lidojumu izmēģinājumu projekta virsnieks vairākās programmās, tostarp *MAGIC CARPET*, *Joint Precision Approach & Landing System* un *Infrared Search and Track Pod*. Dominiks piedalījās arī *[[Northrop Grumman X-47B|X-47B]]*, *[[Bell Boeing V-22 Osprey|V-22 Osprey]]*, *[[Northrop Grumman E-2 Hawkeye|E-2C Hawkeye]]* un *[[F-35 Lightning II|F-35C Lightning II]]* izstrādē.
2016. gadā viņu norīkoja par nodaļas vadītāju *VFA-115* eskadriļā kas atrodas Acugi Japānā.

## ''NASA'' karjera
2012. gadā Roberts Metjū Dominiks iesniedza pieteikumu dalībai *[[Nacionālā aeronautikas un kosmosa administrācija|NASA]]* 21. astronautu iesaukumā, bet uz apsekošanu Džonsona kosmosa centrā viņu neizsauca.

2017. gada 7. jūnijā Dominiks tika ieskaitīts *[[Nacionālā aeronautikas un kosmosa administrācija|NASA]]* 20. astronautu grupā kā astronauta kandidāts. Pēc pamata vispārējās kosmiskās sagatavošanas kursa 2020. gada 10. janvārī viņam piešķīra astronauta kvalifikāciju.

2023. gada 4. augustā tika paziņots, ka Dominiks būs kosmosa kuģa *SpaceX Crew-8* komandieris. Viņš bija *[[SpaceX Crew-7|Crew-7]]* dublieru apkalpes loceklis.

Metjū Dominika pirmais kosmiskais lidojums sākās 2024. gada 4. martā, esot kosmosa kuģa *[[SpaceX Crew-8]]* komandierim. Viņš bija Starptautiskās kosmosa stacijas 70., 71. un 72. ekspedīcijas lidojuma inženieris. Uz zemes viņš atgriezās 2024. gada 25. oktobrī.

Kosmisko lidojumu kopsavilkums

## Ārējās saites

* Matthew Dominick *NASA* 
* Мэттью Стюарт Доминик astronaut.ru
Oguru valodas

**Oguru valodas** vai **bulgāru valodas** ir viens diviem galvenajie tjurku valodu saimes atzariem; otrs ir galvenās tjurku valodas. Mūsdienās vienīgā dzīvā grupas valoda ir čuvašu valoda ar aptuveni 700 tūkstošiem runātāju.

Valodas bija izplatītas nomadu tautām plašā teritorijā Dienvideiropas stepēs no Volgas austrumos līdz mūsdienu Ungārijai rietumos. Vienīgā no senajām valodām, kuras piederība grupai ir pierādīta, ir Volgas bulgāru valoda, bet pārējo izzudušo valodu piederība grupai ir diskutabla nelielā šo valodu materiāla dēļ. Grupa nosaukta pēc 5.—7. gadsimtā Dienvideiropas stepēs valdošās oguru (onoguru) cilšu savienības.

## Klasifikācija
Viena no vispārpieņemtajām klasifikācijas versijām:

*Tjurku valodas
****Oguru valodas**
***Čuvašu valoda (700 000)
***Volgas bulgāru valoda †
****Hazāru valoda* †
****Huņņu valoda* †
****Seno avāru valoda* †
**Galvenās tjurku valodas

## Atsauces

## Ārējās saites
Austrumarmēnija

thumb|Austrumarmēnija (''Armenia orientalis''), 1740
**Austrumarmēnija** ir termins, ko izmanto historiogrāfijā, lai apzīmētu vēsturiskās Armēnijas austrumu reģionus.

Pēc reģiona sadalīšanas starp Osmaņu impēriju un Sefevīdu Irānu saskaņā ar 1639. gada Zuhabas līguma noteikumiem, ar ko noslēdzās Turcijas-Persijas karš (1623—1639), ģeogrāfi, vēsturnieki un ceļotāji sāka lietot šo terminu, lai apzīmētu to armēņu zemju daļu, kas bija nonākusi Persijā.

## Ģeogrāfija
Armēnijas austrumu daļa aizņem Ararata ielejas reģionu un Araksas upes ieleju, tās austrumu robežas iet gar Sevanu, Gendže un Karabahas kalnu grēdām.

## Ārējās saites
Muskatriekstu dzimta

**Muskatriekstu dzimta** (*Myristicaceae*) ir augu dzimta magnoliju rindā, kura ir sastopama Āfrikā, Āzijā, Klusā okeāna salās un Amerikā. Dzimta ir aizguvusi nosaukumu no tās zināmākā pārstāvja — smaržīgā muskatrieksta (*Myristica fragrans*).

Dzimtā ir klasificēta aptuveni 21 ģints ar aptuveni 520 koku, krūmu un reti sastopamu liānu sugām, kas aug tropu mežos visā pasaulē. Lielākā daļa sugu ir lieli koki, kas tiek izmantoti kokrūpniecībā.

## Ģintis
Dzimtā ir klasificētas šādas ģintis:

* Muskatrieksti (*Myristica*) Gronov.
* *Bicuiba* J.J.de Wilde
* *Brochoneura* Warb.
* *Coelocaryon* Warb.
* *Compsoneura* (DC.) Warb.
* *Doyleanthus* Sauquet
* *Endocomia* W.J.de Wilde
* *Gymnacranthera* Warb.
* *Haematodendron* Capuron
* *Horsfieldia* Willd.
* *Iryanthera* (A.DC.) Warb.
* *Knema* Lour.
* *Mauloutchia* Warb.
* *Neobrochoneura* Figueiredo & Gideon F.Sm.
* *Osteophloeum* Warb.
* *Otoba* (DC.) H.Karst.
* *Paramyristica* W.J.de Wilde
* *Pycnanthus* Warb.
* *Scyphocephalium* Warb.
* *Staudtia* Warb.
* *Virola* Aubl.

## Galerija

Attēls:Compsoneura excelsa.jpg|*Compsoneura excelsa*
Attēls:Horsfieldia-australiana-ALA-2.jpg|*Horsfieldia australiana*
Attēls:Gymnacranthera canarica (8583662492).jpg|*Gymnacranthera canarica*
Attēls:Knema globularia in Thailand.jpg|*Knema globularia*
Attēls:Myristica globosa.jpg|*Myristica globosa*


## Atsauces

## Ārējās saites
Kipčaku valodas

**Kipčaku valodas** ir tjurku valodu saimes galveno tjurku valodu viena no apakšgrupām, kurā ietilpst vismaz 13 dzīvās valodas ar kopējo runātāju skaitu ap 30 miljoniem. Izplatītas plašā reģionā Vidusāzijā, Ziemeļkaukāzā un Krimā. Lielākās valodas pēc runātāju skaita ir kazahu valoda (17 miljoni), tatāru valoda (5,2 miljoni), kirgīzu valoda (5,1 miljons) un baškīru valoda (1,2 miljoni).

Grupas valodas cēkušās no Vidusāzijas un Piekaspija stepēs dzīvojušajiem kipčakiem, kas vēlāk kā kumāni izplatījās uz rietumiem līdz pat Ungārijai. Viens no plašākajiem rakstu avotiem ir 14. gadsimta vārdnīca *Codex Cumanicus*, kur kumānu valoda saukta par *tatar til*.

## Klasifikācija
Viena no vispārpieņemtajām klasifikācijas versijām:

*Tjurku valodas
**Oguru valodas
**Galvenās tjurku valodas
*****Kipčaku valodas**
****Austrumkipčaku valodas (kirgīzu-kipčaku)
*****Kirgīzu valoda (5 150 000)
*****Altajiešu valoda (68 700)
******Teleutu dialekts (3700)
****Ziemeļkipčaku valodas (kipčaku-bulgāru)
*****Baškīru valoda (1 200 000)
*****Tatāru valoda (5 200 000)
*****Sentatāru valoda †
****Dienvidkipčaku valodas (kipčaku-nogaju)
*****Karakalpaku valoda (871 970)
*****Kazahu valoda (17 000 000)
*****Nogaju valoda (86 000)
******Barabiešu dialekts (8000)
*****Fergānas kipčaku valoda †
****Rietumkipčaku valodas (kipčaku-kumānu)
*****Karaīmu valoda (80)
*****Krimiešu-urumu valodas
******Urumu valoda (185 000)
******Krimiešu valodas
*******Krimas tatāru valoda (580 000)
*******Krimčaku valoda (200)
*****Kaukāza kipčaku valodas
******Karačaju-balkāru valoda (310 000)
******Kumiku valoda (450 000)
******Mamluku-kipčaku valoda †
******Armēņu-kipčaku valoda †
*****Kumānu (pečeņegu) valoda †

## Atsauces

## Ārējās saites